《次韵郑逢辰直阁迁新居 其一》
宋代·赵彦端

早向承明倦直庐，萧然林下十年书。便名盘谷虽恶可，閒赋斜川岂不如。

山拥北窗凉雨后，月生南浦夜潮馀。江湖必有从公者，风际挐音傥是欤。

作者简介：赵彦端（1121~1175）字德庄，号介庵，汴人。工为词，尝赋西湖谒金门词，有“波底夕阳红湿”之句。高宗喜曰：“我家裹人也会作此”！……乾道、淳熙间，（公元一一七四年前后）以直宝文阁知建宁府。终左司郎官。彦端词以婉约纤秾胜，有介庵词四卷，及介庵集十卷，外集三卷，均《宋史艺文志》并行于世。